רובה M7

רובה M7 (לשעבר XM7) הוא רובה סער בקליבר 6.8x51 מ"מ פיורי (0.277 פיורי) שפותח על ידי זיג זאואר בשנת 2022 במטרה להחליף את ה-M4 קרבין בשירות סדיר של צבא ארצות הברית.

מדובר ברובה סער מופעל בגז ומוזן באמצעות מחסנית, הוא פותח כגרסה של צבא ארצות הברית מתוך דגם ה-SPEAR של פלטפורמת ה-SIG MCX. נכון למאי 2025, ה-M7 נקלט בהצלחה בכוחות המזוינים של ארצות הברית, לאחר תהליך בחינה מבצעית (היה שמו XM7, תוספת ה-X לשם מסמלת את מעמדו כרובה ניסיוני).

 היסטוריה 
300px|ממוזער|חיילים מחטיבת הריינג'רים הרביעית עם ה-XM7 וה-XM250
בינואר 2019, צבא ארצות הברית החל את תוכנית הנשק "Next Generation Squad Weapon Program" כדי למצוא תחליפים ל-M4 קרבין ולמקלע M249. בספטמבר 2019, זיג זאואר הגישה את העיצובים שלה. ה-XM7 תוכנן לירות ממחסנית SIG Fury קליע בגודל 6.8x51 מ"מ. קליבר זה נבחר בתגובה לחששות ששיפורים בשריון הגוף יפחיתו את האפקטיביות של קליעים נפוצים כמו 5.56x45 מ"מ (בשימוש ב-M4 וב-M249) ו-7.62x51 מ"מ.

ב-19 באפריל 2022, צבא ארצות הברית העניק חוזה ל-10 שנים לזיג זאואר לייצור רובה XM7, יחד עם רובה אוטומטי XM250, כדי להחליף את ה-M4 וה-M249, בהתאמה."Army awards Next Generation Squad Weapon contract". Army.mil, 19 April 2022.

בדיקות מבצעיות של רובה XM7, רובה אוטומטי XM250, יחידה אגנוסטית של פלטפורמת Fire Control Optic XM157 וכלי הנשק של חוליית התחמושת 6.8x51 מ"מ היו מתוכננים להתחיל בשנת 2024 ובפועל לא הבטיחו הפצה נרחבת בעתיד. בינואר 2023 שונה שמו של מ-XM5 ל-XM7 כדי להימנע מבעיית זכויות יוצרים אל מול הקולט M5. במרץ 2024 חיילי הגדוד הראשון של רגימנט הרגלים ה-506, הדיוויזיה המוטסת ה-101, קיבלו את הדגמים החדשים לקראת אימוני כשירות ובחינה, זאת לאחר שהוא עבר בהצלחה בחינות מבצעיות עם חיילי רגימנט הריינג'רס ה-75 שם זכו הרובים החדשים לפופולריות רבה. במאי 2025 הרובה נקלט באופן רשמי ושמו שונה ל-M7.

 ראו גם 
 M4 קרבין
 קולט M5
 הקלר וקוך HK416
 IWI ערד

קישורים חיצוניים





 הערות שוליים 

קטגוריה:רובי סער מתוצרת ארצות הברית
קטגוריה:זיג זאואר